|  |  |
| --- | --- |
| **RKP broj** | 29429 |
| **Naziv obveznika** | PRIMORSKO-GORANSKA ŽUPANIJA |
| **Razina** | 22 |

**BILJEŠKE UZ FINANCIJSKE IZVJEŠTAJE**

**ZA RAZDOBLJE**

**I - VI 2025.**

**Izvještaj o prihodima i rashodima, primicima i izdacima**

Bilješka 1.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6 | PRIHODI POSLOVANJA (šifre 61+62+63+64+65+66+67+68) | 6 | 36.998.988,64 | 43.370.830,39 | 117,2 |
| 3 | RASHODI POSLOVANJA (šifre 31+32+34+35+36+37+38) | 3 | 24.692.185,77 | 37.049.755,46 | 150,0 |
|  | **VIŠAK PRIHODA POSLOVANJA (šifre 6-Z005)** | **X001** | **12.306.802,87** | **6.321.074,93** | **51,4** |
| 7 | Prihodi od prodaje nefinancijske imovine (šifre 71+72+73+74) | 7 | 0,00 | 53.939,58 | - |
| 4 | Rashodi za nabavu nefinancijske imovine (šifre 41+42+43+44+45) | 4 | 300.610,14 | 1.095.627,16 | 364,5 |
|  | **MANJAK PRIHODA OD NEFINANCIJSKE IMOVINE (šifre 4-7)** | **Y002** | **300.610,14** | **1.041.687,58** | **346,5** |
| 8 | Primici od financijske imovine i zaduživanja (šifre 81+82+83+84+85) | 8 | 0,00 | 312.995,61 | - |
| 5 | Izdaci za financijsku imovinu i otplate zajmova (šifre 51+52+53+54+55) | 5 | 113.771,65 | 178.114,57 | 156,6 |
|  | **VIŠAK PRIMITAKA OD FINANCIJSKE IMOVINE I ZADUŽIVANJA (šifre 8-5)** | **X003** | **0,00** | **134.881,04** | **-** |
|  | **VIŠAK PRIHODA I PRIMITAKA (šifre X678-Y345)** | **X005** | **11.892.421,08** | **5.414.268,39** | **45,5** |

Prihodi poslovanja Primorsko-goranske županije u razdoblju od 01. siječnja do 30. lipnja 2025. godine iznose 43.370.830,39 eura, što je za 17,2% više u odnosu na isto razdoblje prethodne godine kada su iznosili 36.998.988,64 eura. Rashodi poslovanja u izvještajnom razdoblju ostvareni su, s druge strane, s rastom od 50% odnosno u iznosu od 37.049.755,46 eura, dok su u istom razdoblju prethodne godine iznosili 24.692.185,77 eura. Navedeno je rezultiralo smanjenjem viška prihoda poslovanja za 48,6% u odnosu na prethodno izvještajno razdoblje. Prihodi od prodaje nefinancijske imovine Županije u izvještajnom razdoblju tekuće godine iznose 53.939,58 eura, a u istom razdoblju prethodne godine nisu ostvareni. Dok su rashodi za nabavu nefinancijske imovine u 2025. godini ostvareni u iznosu od 1.095.627,16 eura, što je za 264,5% više u odnosu na izvještajno razdoblje prethodne godine kada su iznosili 300.610,14 eura. Slijedom navedenog, manjak prihoda od nefinancijske imovine tekuće godine veći je za 246,5% u odnosu na ostvarenje u istom razdoblju prethodne godine. Primici od financijske imovine i zaduživanja u izvještajnom razdoblju 2025. godine iznose 312.995,61 eura, a u istom razdoblju prethodne godine nisu ostvareni. Dok izdaci za financijsku imovinu i otplate zajmova u izvještajnom razdoblju tekuće godine iznose 178.114,57 eura i veći su za 56,6% u odnosu na izdatke ostvarene prethodne godine, stoga je u izvještajnom razdoblju tekuće godine ostvaren višak primitaka od financijske imovine i zaduživanja u iznosu od 134.881,04 eura. Sve navedeno je rezultiralo smanjenjem rezultata poslovanja Županije u izvještajnom razdoblju tekuće godine za 54,5% u odnosu na prethodnu godinu, sa 11.892.421,08 eura na 5.414.268,39 eura.

Bilješka 2.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 611 | Porez na dohodak (šifre 6111 do 6116 - 6117 - 6119) | 611 | 27.000.013,48 | 31.917.779,64 | 118,2 |

Povećanje naplate poreza na dohodak u prvoj polovici 2025. godine nastavak je trenda iz prethodne četiri godine, što je posljedica gospodarskog rasta i povećanja zaposlenosti, odnosno inflatornih pritisaka na rast plaća.

Bilješka 3.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6331 | Tekuće pomoći proračunu i izvanproračunskim korisnicima iz drugih proračuna | 6331 | 2.347.767,30 | 3.505.684,16 | 149,3 |

Najveće odstupanje je kod prihoda iz Državnog proračuna- Ministarstvo mora, prometa i infrastrukture ostvarenih za financiranje besplatnog, javnog otočnog cestovnog prijevoza putnika na području Županije odnosno otoka Krk, Cres, Lošinj i Rab, temeljem Pravilnika o načinu ostvarivanja prava na besplatan javni otočni cestovni prijevoz („Narodne novine“ broj 68/24), na ime kojih je Županiji u 2025. godini doznačeno 1.197.666,85 eura, dok isti u prvoj polovici 2024. godine nije ostvaren.

Bilješka 4.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 6421 | Naknade za koncesije | 6421 | 2.232.283,23 | 1.809.661,14 | 81,1 |

Na navedeno, u najvećoj mjeri, utjecalo je smanjenje prihoda od naknade za upotrebu pomorskog dobra (u 2024. godini ostvareno je 641.569,58 eura, a u 2025. godini 82.327,02 eura). Naime, za 2023. godinu Ministarstvo mora, prometa i infrastrukture obveznicima je ispostavilo račune za naknadu za upotrebu pomorskog dobra krajem prosinca 2023. godine te je glavnina prihoda temeljem istih ostvarena početkom 2024. godine, dok su za 2024. godinu računi ispostavljeni u mjesecu listopadu 2024. godine, što je uzrok smanjenja ostvarenja prihoda po osnovi predmetne naknade u izvještajnom razdoblju.

Bilješka 5.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 311 | Plaće (bruto) (šifre 3111 do 3114) | 311 | 3.916.632,43 | 5.499.423,38 | 140,4 |

Predmetno povećanje, u najvećoj mjeri, je rezultat povećanja osnovice za obračun plaće službenika i namještenika u upravnim tijelima Primorsko-goranske županije u listopadu 2024. godine za 10% i siječnju 2025. godine za 20%, te povećanja koeficijenata za obračun plaće službenika i namještenika u upravnim tijelima Primorsko-goranske županije u travnju 2024. godine.

Bilješka 6.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3632 | Kapitalne pomoći drugom proračunu i izvanproračunskim korisnicima | 3632 | 336.771,80 | 1.093.238,45 | 324,6 |

Do navedenog povećanja najvećim je djelom došlo kao rezultat povećanja rashoda za programe: Zaštita zdravlja i poboljšanje zdravstvenog sustava (u 2024. godini 0,00 eura, a u 2025. godini 245.267,33 eura) i Ostali programi socijalne skrbi (u 2024. godini 0,00 eura, a u 2025. godini 464.883,04 eura).

Bilješka 7.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3722 | Naknade građanima i kućanstvima u naravi | 3722 | 707.648,86 | 1.455.743,36 | 205,7 |

Navedeno je, najvećim djelom, rezultat rashoda za financiranje besplatnog, javnog otočnog cestovnog prijevoza putnika na području Županije, odnosno otoka Krk, Cres, Lošinj i Rab, a koje županije podmiruju temeljem Pravilnika o načinu ostvarivanja prava na besplatan javni otočni cestovni prijevoz („Narodne novine“ broj 68/24) iz namjenskog prihoda doznačenog iz Državnog proračuna-Ministarstvo mora, prometa i infrastrukture (veza: šifra 6331). U 2025. godini rashodi za tu namjenu iznose 899.540,96 eura, dok u prvoj polovici 2024. godine isti nisu ostvareni.

Bilješka 8.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 3811 | Tekuće donacije u novcu | 3811 | 2.072.992,72 | 2.710.887,83 | 130,8 |

Predmetno odstupanje, najvećim djelom, rezultat je promjena u računovodstvenom evidentiranju rashoda i obveza za donacije u 2025. godini. Naime, novim Pravilnikom o proračunskom računovodstvu i Računskom planu („Narodne novine“, broj 158/23 i 154/24) koji se primjenjuje u računovodstvenim evidencijama od 01. siječnja 2025. godine, utvrđeno je da se rashodi i obveze za tekuće donacije priznaju i iskazuju prema načelu nastanka događaja odnosno u trenutku donošenja odluke nadležnog tijela o dodjeli donacije, dok su se isti u prethodnom izvještajnom razdoblju evidentirali po novčanom načelu odnosno u trenutku plaćanja.

Bilješka 9.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 4212 | Poslovni objekti | 4212 | 0,00 | 418.674,01 | - |

Najvećim djelom, navedeno se odnosi na povećanje rashoda ostvarenih u okviru projekta Zdravstveni centar Rujevica – Zapad, a koji su u 2025. godini iznosili 394.782,01 eura dok u 2024. godini nisu ostvareni.

Bilješka 10.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 451 | Dodatna ulaganja na građevinskim objektima | 451 | 31.500,00 | 448.713,92 | 1424,5 |

Navedeno povećanje rezultat je rashoda za nove projekte započete tijekom 2024. godine: Dogradnja OŠ Omišalj – PŠ Dobrinj (u 2024. godini 31.500,00 eura, a u 2025. godini 308.513,09 eura), te Sanacija krovišta Građevinske tehničke škole Rijeka (u 2024. godini rashod nije ostvaren, a u 2025. godini iznosi 140.200,83 eura).

Bilješka 11.

|  |  |  |  |  |  |
| --- | --- | --- | --- | --- | --- |
| **Račun iz rač. plana** | **Opis stavke** | **Šifra** | **Ostvareno u izvještajnom razdoblju prethodne godine** | **Ostvareno u izvještajnom razdoblju tekuće godine** | **Indeks (%)** |
| 8422 | Primljeni krediti od kreditnih institucija u javnom sektoru | 8422 | 0,00 | 312.995,61 | - |

Za realizaciju kapitalnog projekta Zdravstveni centar Rujevica – Zapad, Županija je 2024. godine sklopila Ugovor o dugoročnom kreditu sa Hrvatskom bankom za obnovu i razvitak (HABOR). U izvještajnom razdoblju 2025. godine započelo je korištenje sredstava kredita te ukupno korištena sredstva kredita iznose 312.995,61 eura, dok je predmetni primitak u 2024. godini izostao.

**Izvještaj o obvezama**

Bilješka 12.

|  |  |  |  |  |
| --- | --- | --- | --- | --- |
| **Račun iz rač. plana** | **Opis stavke** | **Šifra** | **Iznos** | **Indeks (%)** |
|  | Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27) | V007 | 156.280,28 | - |

Razlog stanja dospjelih obveza na kraju izvještajnog razdoblja (šifra V007) i prekoračenja rokova plaćanja istih je zakašnjenje u dostavi kompletne financijske dokumentacije potrebne za izvršenje isplate prema dobavljačima.